Protokol Št. 1

o spremembah statuta evropske investicijske banke

PRVI DEL

SPREMEMBE STATUTA EVROPSKE INVESTICIJSKE BANKE

Člen 1

Protokol o Statutu Evropske investicijske banke se spremeni, kot sledi:

- Členi 3, 4(1) — prvi pododstavek, 11(2) — prvi, drugi in tretji pododstavek, 12 (2) in 13(1) — prvi pododstavek se nadomestijo z naslednjimi besedili;

- za členom 11(2), tretji pododstavek, se doda novi, četrti pododstavek;

"Člen 3

V skladu s členom 266 te pogodbe so člani banke:

- Kraljevina Belgija,

- Češka republika,

- Kraljevina Danska,

- Zvezna republika Nemčija,

- Republika Estonija,

- Helenska republika,

- Kraljevina Španija,

- Francoska republika,

- Irska,

- Italijanska republika,

- Republika Ciper,

- Republika Latvija,

- Republika Litva,

- Veliko vojvodstvo Luksemburg,

- Republika Madžarska,

- Republika Malta,

- Kraljevina Nizozemska,

- Republika Avstrija,

- Republika Poljska,

- Portugalska republika,

- Republika Slovenija,

- Slovaška republika,

- Republika Finska,

- Kraljevina Švedska,

- Združeno kraljestvo Velike Britanije in Severne Irske."

Člen 4(1), prvi pododstavek

"1. Kapital banke je 163727670000 EUR, države članice pa so vpisale naslednje deleže [1]:

Nemčija | 26649532500 |

Francija | 26649532500 |

Italija | 26649532500 |

Združeno kraljestvo | 26649532500 |

Španija | 15989719500 |

Belgija | 7387065000 |

Nizozemska | 7387065000 |

Švedska | 4900585500 |

Danska | 3740283000 |

Avstrija | 3666973500 |

Poljska | 3635030500 |

Finska | 2106816000 |

Grčija | 2003725500 |

Portugalska | 1291287000 |

Češka | 1212590000 |

Madžarska | 1121583000 |

Irska | 935070000 |

Slovaška | 408489500 |

Slovenija | 379429000 |

Litva | 250852000 |

Luksemburg | 187015500 |

Ciper | 180747000 |

Latvija | 156192500 |

Estonija | 115172000 |

Malta | 73849000 |

Člen 11(2), prvi, drugi in tretji pododstavek:

"2. Svet direktorjev sestavlja šestindvajset direktorjev in šestnajst namestnikov direktorjev.

Direktorje imenuje svet guvernerjev za pet let; po enega predlaga vsaka država članica in enega predlaga Komisija.

Namestnike direktorjev imenuje svet guvernerjev za pet let, kakor sledi:

- dva namestnika predlaga Zvezna republika Nemčija,

- dva namestnika predlaga Francoska republika,

- dva namestnika predlaga Italijanska republika,

- dva namestnika predlaga Združeno kraljestvo Velike Britanije in Severne Irske,

- enega namestnika v medsebojnem soglasju predlagata Kraljevina Španija in Portugalska republika,

- enega namestnika v medsebojnem soglasju predlagajo Kraljevina Belgija, Veliko vojvodstvo Luksemburg in Kraljevina Nizozemska,

- enega namestnika v medsebojnem soglasju predlagajo Kraljevina Danska, Helenska republika in Irska,

- enega namestnika v medsebojnem soglasju predlagajo Republika Avstrija, Republika Finska in Kraljevina Švedska,

- tri namestnike v medsebojnem soglasju predlagajo Češka republika, Republika Estonija, Republika Ciper, Republika Latvija, Republika Litva, Republika Madžarska, Republika Malta, Republika Poljska, Republika Slovenija in Slovaška republika,

- enega namestnika predlaga Komisija."

Člen 11(2), doda se četrti pododstavek

"Svet direktorjev kooptira šest strokovnjakov brez pravice glasovanja: tri kot člane in tri kot namestnike."

Člen 12 (2)

"2. Če v tem statutu ni drugače določeno, odloča svet direktorjev najmanj z eno tretjino (1/3) članov, ki imajo pravico glasovanja in ki predstavlja najmanj petdeset odstotkov (50 %) vpisanega kapitala. Za kvalificirano večino je potrebnih osemnajst (18) glasov za in oseminšestdeset odstotkov (68 %) vpisanega kapitala. V poslovniku banke je določena sklepčnost, ki se zahteva za veljavnost odločitev sveta direktorjev."

Člen 13(1), prvi pododstavek

"1. Upravni odbor sestavljajo predsednik in osem podpredsednikov, ki jih za šest let imenuje svet guvernerjev na predlog sveta direktorjev. Lahko so ponovno imenovani."

DRUGI DEL

PREHODNE DOLOČBE

Člen 2

Kraljevina Španija plača znesek 309686775 EUR kot delež kapitala vplačanega za povečanje njenega vpisanega kapitala. Ta prispevek se vplača v osmih enakih obrokih, ki zapadejo 30.9.2004, 30.9.2005, 30.9.2006, 31.3.2007, 30.9.2007, 31.3.2008, 30.9.2008 in 31.3.2009 [2].

Kraljevina Španija v osmih enakih obrokih, ki zapadejo na zgornje datume, prispeva k rezervam in k zalogam, ki ustrezajo rezervam, ter tudi k znesku, ki ga je še treba nameniti rezervam in zalogam in ki ustreza bilanci uspeha, ugotovljeni ob koncu meseca pred pristopom, kakor je navedena v bilanci stanja banke, z zneski, ki ustrezajo 4,1292 % rezerv in zalog.

Člen 3

Od dne pristopa nove države članice vplačajo naslednje zneske, ki ustrezajo njihovim deležem v kapitalu vplačanem kot vpisanem kapitalu, kot je opredeljen v členu 4 statuta [3]:

Poljska | 181751525 EUR |

Češka | 60629500 EUR |

Madžarska | 56079150 EUR |

Slovaška | 20424475 EUR |

Slovenija | 18971450 EUR |

Litva | 12542600 EUR |

Ciper | 9037350 EUR |

Latvija | 7809625 EUR |

Estonija | 5758600 EUR |

Malta | 3692450 EUR |

Ti prispevki se vplačajo v osmih enakih obrokih, ki zapadejo 30.9.2004, 30.9.2005, 30.9.2006, 31.3.2007, 30.9.2007, 31.3.2008, 30.9.2008 in 31.3.2009 [4].

Člen 4

Nove države članice v osmih enakih obrokih, ki zapadejo na datume iz člena 3, prispevajo k rezervam in k zalogam, ki ustrezajo rezervam, ter tudi k znesku, ki ga je še treba nameniti rezervam in zalogam in ki ustreza bilanci uspeha, ugotovljeni ob koncu meseca pred pristopom, kakor je navedena v bilanci stanja banke, z zneski, ki ustrezajo naslednjim odstotkom rezerv in zalog [5]:

Poljska | 2,4234 % |

Češka | 0,8084 % |

Madžarska | 0,7477 % |

Slovaška | 0,2723 % |

Slovenija | 0,2530 % |

Litva | 0,1672 % |

Ciper | 0,1205 % |

Latvija | 0,1041 % |

Estonija | 0,0768 % |

Malta | 0,0492 % |

Člen 5

Kraljevina Španija in nove države članice kapital in plačila iz členov 2, 3 in 4 tega protokola vplačajo v gotovini v evrih, razen če svet guvernerjev soglasno določi odstopanje.

Člen 6

1. Ob pristopu svet guvernerjev, kot je to določeno v členu 11(2) statuta, za vsako novo državo članico imenuje direktorja in namestnike direktorjev.

2. Mandat na tak način imenovanih direktorjev in namestnikov direktorjev se izteče ob koncu letne skupščine sveta guvernerjev, na kateri se obravnava letno poročilo za proračunsko leto 2007.

3. Ob pristopu svet direktorjev kooptira strokovnjake in namestnike strokovnjakov.

[1] Številke za nove države članice so okvirne in temeljijo na napovedanih podatkih za leto 2002, ki jih je objavil Eurostat (New Cronos)."

[2] Datumi temeljijo na predvidevanju dejanskega pristopa novih držav članic najkasneje dva meseca pred 30.9.2004.

[3] Številke za nove države članice so okvirne in temeljijo na napovedanih podatkih za leto 2002, ki jih je objavil Eurostat (New Cronos).

[4] Ti datumi temeljijo na predpostavki dejanskega pristopa novih držav članic najkasneje dva meseca pred 30.9.2004.

[5] Številke za nove države članice so okvirne in temeljijo na napovedanih podatkih za leto 2002, ki jih je objavil Eurostat (New Cronos).

--------------------------------------------------